وزارت اطلاعات ونشریات
‘‘رائے دہندگان کا اندراج- ووٹر رجسٹریشن - جمہوریت کی طرف پہلا قدم’’ کے موضوع پر سینٹرل بیورو آف کمیونکیشن کی نمائش نے پونے میں الیکشن کمیشن آف انڈیا کی ووٹر بیداری مہم کو زندہ کیا، چیف الیکشن کمشنر نے سینٹرل بیورو آف کمیونیکیشن کی معلوماتی نمائش کا افتتاح کیا
سی بی سیز کی آؤٹ ریچ سرگرمیاں اور لوک موسیقی کے پروگرام مواصلات کا بہت طاقتور ذریعہ ہیں: چیف الیکشن کمشنر
اس جمہوریت کو زیادہ تعداد میں نوجوان اہل ووٹروں کے اندراج سے ہی مضبوط بنایا جا سکتا ہے: الیکشن کمشنر انوپ چندر پانڈے
‘‘رائے دہندگان کا اندراج - جمہوریت کی طرف پہلا قدم’’ کے موضوع پر ایک ملٹی میڈیا نمائش کا افتتاح چیف الیکشن کمشنر جناب راجیو کمار اور الیکشن کمشنر جناب انوپ چندر پانڈے نے آج ساوتری بائی پھولے پونے یونیورسٹی، مہاراشٹر میں کیا جو انتخابات میں حصہ لینے کی اہمیت کو واضح کرتی ہے اور ہندوستانی انتخابات کی عظمت کو ظاہر کرتا ہے۔ اطلاعات و نشریات کی وزارت کے تحت سنٹرل بیورو آف کمیونیکیشنز  کی طرف سے ضلع الیکشن آفیسر، پونے کے اشتراک سے منعقد کی جانے والی یہ تین روزہ نمائش رائے دہندگان کی بیداری بڑھانے کے لیے ایک مشق ہے جس کا انعقاد آج ملک گیر سطح پر انتخابی فہرست کی خصوصی نظرثانی 2023کے موقع پر کیا جارہا ہے۔
ڈی ای او پونے نے نمائش کے مقام پر نوجوان ووٹروں کے اندراج کے لیے خصوصی رجسٹریشن کیمپ کا بھی اہتمام کیا ہے۔ ہندوستانی انتخابات اور ووٹر رجسٹریشن کے تھیم کو کئی طریقوں سے اجاگر کیا جا رہا ہے، جیسے کہ سی بی سی کے ورچوئل رئیلٹی کیوسک کے ذریعے جو پولنگ سٹیشنوں کو دکھاتے ہیں، ہندوستانی انتخابات پر فلمی کتابیں ، ایک آگمینٹیڈ ریئلٹی ٹچ وال، اور ایس ایس آر 2023 فارموں کی ڈیجیٹل نمائش اور انتخابی کہانیوں پر ایک ساؤنڈ شو کے ذریعہ۔ ان کے علاوہ الیکشن کمیشن کے نئے اقدامات پر ایک الگ سیکشن بھی ہے، سویپ کے دائرہ کار کی نمائش اور ہندوستانی جمہوریت پر ایک وال بھی ہے۔ اس کے علاوہ، سی بی سی کے نغمے اور تھیٹر کے فنکاروں نے ‘‘کوئی رائے دہندگان پیچھے نہ رہیں’’ کے ای سی آئی تھیم پر رنگا رنگ پرفارمنس دی۔
اس موقع پر بات کرتے ہوئے سی ای سی جناب راجیو کمار نے سی بی سی کی طرف سے لگائی گئی رنگا رنگ نمائش کی تعریف کی۔ انہوں نے کہا کہ سی بی سی کی آؤٹ ریچ سرگرمیاں سوشل میڈیا کے اس دور میں بھی رابطے کا ایک بہت طاقتور ذریعہ ہیں۔ انہوں نے کہا کہ ملک کی لوک موسیقی کا ثقافتی ورثہ یعنی لوک گانا اور لوک کہانیاں اتنی بھرپور، متنوع اور وسیع ہیں کہ انہیں سمجھنے میں برسوں لگ جائیں گے۔ انہوں نے کہا کہ یہ ثقافتی ذرائع ملک کو ایک طاقت کے طور پر متحد رکھتے ہیں۔ سی ای سی نے یہ بھی کہا کہ سی بی سی کی نمائشیں اور لوک موسیقی کے پروگرام الیکشن کمیشن کے لیے ووٹر بیداری مہم میں ہمیشہ کارآمد ثابت ہو سکتے ہیں۔
ملک کے نوجوانوں کے نام اپنے پیغام میں سی ای سی نے ان پر زور دیا کہ وہ ووٹر بنیں کیونکہ یہ جمہوریت کے لیے اہم ہے۔ انہوں نے کہاکہ اس ملک کی آبادی کو دیکھیں۔ اس وسیع ملک کو دیکھیں جس میں ہم مل جل کر رہنے پر یقین رکھتے ہیں، ہم بحث پر یقین رکھتے ہیں، اور ہم اپنے تمام مسائل کو شراکتی انتخابات کے ذریعے حل کرنے پر یقین رکھتے ہیں اور یہ تب ہی ممکن ہے جب ہم ووٹ دیں گے۔ انہوں نے کہا کہ بیلٹ پیپر کی زبردست طاقت کے ذریعے اقتدار کی منتقلی بغیر کسی رکاوٹ کے ہوتی ہے۔انہوں نے کہا کہ انتخابات ہمیں نظام کا تسلسل دیتے ہیں اور نوجوانوں اور معاشرے میں موجود آسانی کو برقرار رکھتے ہیں۔
الیکشن کمشنر جناب انوپ چندر پانڈے نے کہا کہ پونے ہندوستان کا ایک ثقافتی مرکز ہے اور پونے یونیورسٹی کی ایک بھرپور تاریخ ہے جس سے گوپال کرشن گوکھلے جیسے ہستیوں کے نام جڑے ہوئے ہیں۔ اس لیے الیکشن کمیشن نے ایس ایس آر 2023 کے آغاز کے موقع پر پونے سے ووٹر بیداری مہم شروع کرنے کا فیصلہ کیا۔
جناب پانڈے نے کہا کہ ہندوستان دنیا کی سب سے بڑی جمہوریت ہے جس کی آبادی پورے یورپ، شمالی اور جنوبی امریکہ سے زیادہ ہے۔ انہوں نے کہا کہ جمہوریت اسی وقت مضبوط ہوتی ہے جب تمام اہل ووٹرز رجسٹرڈ ہوں، ووٹر بلا خوف و خطر اپنا حق رائے دہی استعمال کر سکیں اور انتخابات آزادانہ اور منصفانہ طریقے سے ہوں۔ انہوں نے بتایا کہ آزادی کے وقت ملک میں صرف 16 فیصد خواندگی تھی، اس کے باوجود لوگ ووٹ ڈالنے گئے۔ ہمارے پہلے صدرجمہوریہ ڈاکٹر راجندر پرساد نے کہا تھا کہ ملک کے لوگ اپنے جمہوری حقوق کا استعمال کرنا جانتے ہیں۔ انہوں نے مزید کہا کہ ہندوستان عالمی سطح پر بالغ رائے دہی کے ساتھ سب سے مضبوط جمہوریت ہے، جہاں ووٹ ڈالنے میں خواتین کی تعداد مردوں سے زیادہ ہے۔ یہ بتاتے ہوئے کہ ہندوستان میں نوجوانوں کی آبادی کا فیصد زیادہ ہے، انہوں نے کہا کہ جمہوریت کو صرف نوجوان اہل ووٹروں کی زیادہ تعداد کے اندراج سے ہی مضبوط کیا جا سکتا ہے۔ اس لیے کمیشن کا مقصد یہ دیکھنا ہے کہ کوئی نوجوان ووٹر پیچھے نہ رہے۔
سی بی سی کی ایڈیشنل ڈائریکٹر جنرل محترمہ رنجنا دیو شرما، نے خطبہ استقبالیہ پیش کیا۔ محترمہ شرما نے کہا کہ سی بی سی منظم رائے دہندگان کی تعلیم اور انتخابی شرکت کے پروگراموں کے تحت اپنی علاقائی اور نچلی سطح پر سرگرمیوں کے ذریعے الیکشن کمیشن آف انڈیا کی مواصلات اور آؤٹ ریچ مہموں کا ایک لازمی حصہ رہا ہے۔ ملک بھر میں تقریباً 150 مقامات پر اپنے علاقائی دفاتر کے ساتھ، سی بی سی نے ملک میں مختلف مواصلاتی مہمات کے لیے الیکشن کمیشن آف انڈیا کے ساتھ مل کر کام کیا ہے۔ انہوں نے کہا کہ اس پیغام کو آخری چھور تک لے جانے کے لیے سی بی سی نے اپنے تمام وسائل بروئے کار لائے ہیں جن میں لوک فنکاروں کے گروپ اور فیلڈ آفیسرز کا دور دراز دیہات میں کیمپ لگانا شامل ہے تاکہ ملک کے شہریوں کو ان کے حقوق اور ذمہ داریوں سے آگاہ کیا جا سکے۔
ایوارڈ یافتہ دستاویزی فلم ‘‘فرسٹ انک’’ کی ڈی وی ڈی، جو فلمز ڈویژن کے ذریعہ اندرون خانہ تیار کی گئی تھی، ڈائریکٹر کے ایس شری دھر نے سی ای سی کو پیش کی۔ اس فلم کی ہدایت کاری ہماچل پردیش کے پہلے ووٹر آنجہانی ایس۔ ایس نیگی، جن کا حال ہی میں انتقال ہوا ہے اُنھیں خراج عقیدت پیش کرنے کے طور پر پونے میں ایک ملٹی میڈیا نمائش میں دکھایا جا رہا ہے۔
چیف الیکشن کمشنر اور الیکشن کمشنر نے نمائش کا دورہ کیا اور اس موقع پر موجود نوجوان ووٹرز سے بات چیت کی تاکہ انہیں ووٹر کے طور پر رجسٹر ہونے اور انتخابی عمل میں حصہ لینے کی ترغیب دی جا سکے۔ اس موقع پر شری کانت دیش پانڈے، چیف الیکٹورل آفیسر، مہاراشٹر اور ڈاکٹر راجیش دیش مکھ، ڈسٹرکٹ الیکشن آفیسر، پونے بھی موجود تھے۔ ساوتری بائی پھولے پونے یونیورسٹی کے وائس چانسلر پروفیسر۔  کلبھاری کالے بھی سرکردہ شخصیات کے درمیان موجود تھے۔